تورکیه‌نین خاریجی ایشلر ناظیری مولود چاووش اوغلو: روم طرفی‌نین قیبریس مسئله‌سی‌نین حل اولونماسینی ایسته‌ییب-ایستمدیگینه دایر قرار وئرمه‌لی‌دیر" دئدی.
روم لارین دانیشیق‌لاری سابوتاژ ائدن انوسیس (قیبریس-ین یونانیستان ایله بیرلشدیریلمه‌سی) قرارین‌دان سونرا تورکیه‌نین خاریجی ایشلر ناظیری مولود چاووش اوغلو حادثه‌لری قیمتلن‌دیرمک اوچون قوزیی قیبریس تورک جمهوریتینه گئتدی و پرزیدنت مصطفی آکینجی ایله گؤروشدو.
چاووش اوغلو گؤروش‌دن سونرا کئچیریلن بیرگه مطبوعات توپلانتی‌سیندا قیبریس موذاکیره‌لرینده چوخ کریتیک بیر مرحله‌یه گلیندیگینه دقت چکه‌رک: "انوسیس" قراری اونلارین خیاللاریندان‌ واز کئچمدیک‌لرینی گؤستردی.دانیشیقلارین داوام ائتمه‌مه‌سینه روم طرفی سبب اولموشدور. چوخ اوغورسوز بیر آددیم‌دیر. دانیشیق‌لارین داوام ائتدیگی بیر مقامدا پارلامئنتده "انوسیس"ین موذاکیره‌سی چوخ علامتداردیر.
چاووش اوغلو موذاکیره لرین داوام ائتمه‌سی اوچون روم طرفی‌نین آتدیغی سهو آدیمی دوزلتمه‌لرینین واجیب‌لیگی وورغولاندی:"ماسایا قاییتسین‌لار و خیاللاریندان‌ ال چکسین‌لر. بیز آدادا ثابیتلیگین و ریفاهین برقرار اولماسی نامینه اوزریمیزه دوشن ایشی داوام ائتدیرجییک. اگر روم طرفی حل ایستمزسه، او زامان بیز قوزیی قیبریس تورک جمهوریتی ایله یول خریته‌میزی معین لشدیرریک و هئچ کیمه ده حسابات وئرمریک" دئدی.
مصطفی آکینجی تورک طرفی‌نین سعی‌لری سایه‌سینده دانیشیق‌لارین بو قدر ایرلیلدیگینی قئید ائتدی و انوسیس قراری ایله علاقه‌دار: "بو منفی‌لیک‌لری گؤرمزلیک‌دن گله بیلمریک. بون‌لار دوزلدیلمه‌لی‌دیر" دئدی.
